ભારત દેશ માટે આપણને પ્રેમ હોય, આપણામાં રાષ્ટ્રીય ભાવના હોય ભરપૂર હોય, આપણે ખૂબ આશાવાદી હોઈએ, આપણને ઈશ્વરમાં અતૂટ શ્રદ્ધા હોય અને આપણે ભવિષ્ય માટે ઉજ્જવળ સપનાં જોતાં હોઈએ તો તે ખૂબ પ્રશંસનીય બાબત છે. જ્યારે નેતાઓ અને ધર્મપુરુષો કહે છે કે વર્ષ ૨૦૫૦માં ભારત સૌથી મોટી આર્થિક સત્તા (અર્થતંત્ર) હશે. સ્વામી વિવેકાનંદે કહ્યું છે તેમ ભારતની નિયતિ વિશ્વગુરુ બનવાની છે. નાલંદા, તક્ષશિલા, વલ્લભી જેવાં વિશ્વ વિદ્યાલયો દરેક રાજ્યમાં હશે. ભારત સોને કી ચિડીયાનો દેશ હતો અને ફરી બનશે તેમાં શંકા નથી. આપણે ઘડીભર સોનેરી ભૂતકાળને ભવ્ય ભવિષ્ય બની પરત આવતો હોય તેવી કલ્પનામાં રાચીએ છીએ.